paragraph_text: Sveučilište Južnog Pacifika (franc.: Université du Pacifique Sud, engl.: University of the South Pacific) je javno međunarodno sveučilište koje okuplja države Južnog Pacifika. Međunarodno je središte za proučavanje pacifičke kulture, tradicije, povijesti i okoliša, koje surađuje s visokoškolskim ustanovama u Australiji, Novom Zelandu, Jugoistočnoj Aziji i drugdje. Osnovano je 1968. godine s obrazovnim i predavačkim sustavom po uzoru na države Britanske zajednice naroda (Commonwealtha).